cyanic-selkie/wikianc huggingface dataset:
మొజాంబిక్
గణాంకాలు
ఉత్తర-కేంద్రప్రాంతాలు జామ్బెజియా, నంపులా అత్యధికంగా జనసాంధ్రత కలిగిన ప్రాంతాలుగా ఉన్నాయి. ఇక్కడ దేశ జనాభాలో 45% జనాభా నివసిస్తున్నారు. దేశంలోని ఉత్తర భాగంలో 4 మిలియన్ల మకావా సమూహం సంఖ్యాపరంగా ఆధిక్యత వహిస్తుంది. జాంబేజి లోయలో ప్రముఖంగా సేనా, షోనా (అధికంగా న్డౌ) ప్రజలు ప్రాధాన్యత వహిస్తున్నారు. దక్షిణ మొజాంబికులో త్సోంగా, షంగాను ప్రజలు ఆధిపత్యం చెలాయిస్తున్నారు. ఇతర సమూహాలలో మకోండే, యావో, స్వాహిలీ, టోంగా, చోపి, న్గుని (జులూతో సహా) ఉన్నాయి. మొత్తం ప్రజలలో బంటు ప్రజలు 97.8% మంది ఉన్నారు. మిగిలిన వారిలో వైట్ ఆఫ్రికన్లు (ఎక్కువగా పోర్చుగీసు సంతతికి చెందినవారు), యూరో-ఆఫ్రికన్లు (" మెస్టికొ " ప్రజలు బంటు, పోర్చుగీసు పూర్వీకుల సంతతి), భారతీయులు ఉన్నారు. మొజాంబికులో భారత సంతతికి చెందిన ప్రజలు సుమారు 45,000 మంది నివసిస్తున్నారు.
పోర్చుగీసు వలసరాజ్య పాలనలో పోర్చుగీసు సంతతికి చెందిన పౌరులు పెద్ద సంఖ్యలో దాదాపు దేశంలోని అన్ని ప్రాంతాలలో శాశ్వతంగా నివసించారు, మొజాంబికులో స్వాతంత్ర్యం పొందిన సమయములో 3,60,000 మంది పోర్చుగీస్ వారసత్వం కలిగిన మొజాంబిక్ పౌరులు నివసిస్తున్నారు. వీరిలో చాలా మంది 1975 లో పోర్చుగల నుండి స్వాతంత్ర్యం వచ్చిన తరువాత దేశాన్ని విడిచిపెట్టారు. మొజాంబిక్ లోని చైనా సమాజము సంఖ్యా పరిమాణము విషయంలో వైవిధ్యమైన అభిప్రాయాలు ఉన్నాయి. 2007 నాటికి చైనా ప్రజలసంఖ్య 7,000 నుండి 12,000 వరకు ఉంటుందని అంచనాలు ఉన్నాయి. 2011 సర్వే ఆధారంగా సంతానోత్పత్తి రేటు ఒక మహిళకు సరాసరి 5.9. గ్రామీణ ప్రాంతాల్లో 6.6, పట్టణ ప్రాంతాల్లో 4.5.ఉంది.
భాషలు
పోర్చుగీసు దేశంలో అధికారిక, విస్తృతంగా మాట్లాడే భాషగా ఉంది. పోర్చుగీసు భాషను 50.3% మంది ప్రజలకు వాడుక భాషగా ఉంది. నగరాలలో నివసిస్తున్న చాలామంది మొజాంబిక్ పౌరులకు పోర్చుగీసు మొదటి భాషగా ఉంది.
బంటు-సమూహ భాషలు మొజాంబిక్ స్థానిక భాషలుగా ఉన్నాయి. వారి సమూహాల్లో చాలా తేడాలు ఉంటాయి. కొన్ని సందర్భాల్లో తక్కువగా గుర్తింపు, పత్రబద్ధం చేయబడుతూ ఉంటుంది. దేశం ఉత్తరప్రాంతంలో బంటు లింగుయా ఫ్రాంకాగా ఉంది. టాంజానియా సరిహద్దులో తీరంలోని కొంత ప్రాంతంలోని ప్రజలకు స్వాహిలి వాడుక భాషగా ఉంది. దక్షిణం వైపున ఉన్న మోకోంబిక దీవిలో వాడుకలో ఉన్న కిమ్వాని భాష స్వాహిలీ మాండలికంగా పరిగణించబడుతుంది. సుదీర్ఘకాలం స్వాహిలీ ప్రాంతం లోతట్టు భూభాగంలో మకోండే భాష వాడుక భాషగా ఉపయోగించబడుతుంది. యావో, చియోవో వాడుక భాషాగా ఉన్న ప్రాంతాలను వేరుచేస్తున్న చిన్న ప్రాంతంలో మఖూవా భాష వాడుక భాషగా ఉంది. మకుండే, యావో భాషా సమూహాలు ప్రత్యేక సమూహాలుగా గుర్తించబడుతూ ఉన్నారు. యావో భాష మ్వేరా భాషతో దగ్గరి సబంధం కలిగి ఉంది. మాలివి సరసు తీరంలో నైన్జ భాష వాడుకలో ఉంది.
ఈ భాషలు అన్నింటికీ కొంత భిన్నంగా ఇమాఖువా భాషలు, ప్రారంభ k- కోల్పోవడంతో, అనేక నామవాచకాలు అచ్చుతో ప్రారంభమవుతాయి: ఉదాహరణకు, epula = "rain".
ఇమాఖువాతో సంబధం ఉన్న ఎలోవావు, ఇవావబోలతో, తీరం వద్ద చిన్న ప్రాంతంలో ఇకోటి భాష వాడుకలో ఉంది. జాంబేజీ, సేన ప్రజలకు నైన్జా భాష వాడుకలో ఉంది. ఎగువ నదీ తీరంలో సిన్యుంగ్వే, సిస్గెంగ్వే భాషలు వాడుకలో ఉన్నాయి.
జింబాబ్వే సరిహద్దు, సముద్రం మధ్య విస్తృతమైన షోనా మాట్లాడే ప్రాంతం విస్తరించింది: వీరిని పూర్వం న్డౌ అనేవారు. కానీ ఇప్పుడు జింబాబ్వే ప్రామాణిక షోనా లిపిని ఉపయోగిస్తుంది. స్పష్టంగా షోనా మాదిరిగానే ఉన్నప్పటికీ ఉచ్ఛారణ షోనా భాష కంటే వ్యత్యాసంగా ఉంటుంది. ఈ భాషా వాడుకరులను ప్రత్యేక వర్గంగా పరిగణించేవారు. జింబాబ్వే సరిహద్దు దగ్గర ఒక చిన్న ప్రాంతంలో సిబల్కే భాష వాడుకలో ఉంది.
దక్షిణ ప్రాంతంలో సోంగా సమూహానికి చెందిన భాషలు వాడుకలో ఉన్నాయి. తీరప్రాంతం, లోతట్టు ప్రాంతాలలో క్సిత్స్వా (త్స్వా) భాష వాడుకలో ఉంది. లింపోపో నది సమీపప్రాంతంలో క్సిత్సొంగా (త్సొంగా) భాషవాడుకలో ఉంది. వీటితో క్సిలింగను, క్సింవాలుంగు, క్సిబిలా, క్సిహ్లెంగ్వే, క్సిద్జొంగా వంటి స్థానిక మాండలికాలు కూడా వాడుకలో ఉన్నాయి. ఈ భాషా ప్రాంతం పొరుగునున్న దక్షిణాఫ్రికాకు విస్తరించింది. ఇంకా వీటికి సంబంధించినప్పటికీ ప్రత్యేకమైన సికోపీ (చోపి) లింపోపో నదీ ముఖద్వారానికి ఉత్తర ప్రాంతంలో వాడుకలో ఉంది. మాపుటో చుట్టూ ఉన్న ప్రదేశంలో క్సిరోంగా (రోంగా) భాష వాడుకలో ఉంది. ఈ సమూహంలో ఉన్న భాషలు, చిన్న పదజాలాలతో నిర్మితమౌతాయి. ఇది స్వల్పంగా జులు భాషను పోలి ఉంటుంది. స్వాజిలాండ్, క్వాజులు-నాటాల్ సరిహద్దుల సమీప మొజాంబికు ప్రాంతంలో చిన్న స్వాజీ, జులు మాట్లాడే ప్రాంతాలు ఉన్నాయి.
మతం
2007 గంణాంలా ఆధారంగా మొజాంబిక్ ప్రజలలో 56.1% మంది క్రైస్తవులు ఉన్నారు. జనాభాలో ముస్లిములు 17.9% మంది ఉన్నారు. ప్రజలలో 7.3% మంది ఇతర నమ్మకాలు (ప్రధానంగా అనిమిజం) 18.7% మత విశ్వాసాలు లేవు. 2015 లో డెమోక్రటికు అండ్ హెల్తు సర్వేసు ప్రోగ్రాం నిర్వహించిన ఇటీవలి సర్వే ఆధారంగా కాథలిక్కు జనాభా 30.5%కు అధికరించిందని, ముస్లింలు 19.3%, వివిధ ప్రొటెస్టంటు గ్రూపులు మొత్తం 44%గా ఉన్నారని సూచించింది.
1890 లో మొజాంబికులో మెథడిజం ప్రారంభమైంది. ఆర్.ఇ.వి. డాక్టరు. ఎర్విను రిచర్డ్సు ఇన్హాబను ప్రావిన్సులో చికుక్యూ వద్ద ఒక మెథడిస్టు మిషను ప్రారంభించాడు. 1990 లో మొజాంబికులో ఒక ఇగ్రేజా మెటోడిస్టా యునిడా ఎం మోకాంబిక మొజాంబికులో మెథోడిస్టు ఉనికిని 100 వ వార్షికోత్సవాన్ని నిర్వహించాడు. అప్పుడు మొజాంబిక్ అధ్యక్షుడు చిసానో ఈ ఉత్సవానికి హాజరైన 10,000 మందిని ప్రశంసించారు.
1998 నుండి యునైటెడు మెథడిస్టు చర్చి మొజాంబికులో మూడు రెట్లు పెరిగింది. ప్రస్తుతం 24 జిల్లాల్లోని 180 సమ్మేళనాలలో 1,50,000 మంది సభ్యులు ఉన్నారు. వార్షికంగా కొత్త పాస్టరు నియమింపబడతాడు. ప్రతి సంవత్సరం వార్షిక సదస్సు కొరకు (ఉత్తర, దక్షిణ) నూతన చర్చిలు ప్రతిపాదించబడుతుంటాయి.
లేటర్-డే సెయింట్సు జీససు క్రైస్టు చర్చి ఉనికి మొజాంబికకులో అధికరిస్తుంది. 1999 లో మొదట మిషనరీలను మోజాంబికుకు పంపడం ప్రారంభమైంది. 2015 ఏప్రెలు నాటికి 7,943 మందికి పైగా సభ్యులున్నారు.
1950 ల ప్రారంభంలో మొజాంబికులో బహాయి విశ్వాసం ఉన్నప్పటికీ బహిరంగంగా గుర్తించలేదు. ఎందుకంటే కాథలిక్కు చర్చి బలమైన ప్రభావం కారణంగా బహాయీ అధికారికంగా ప్రపంచ మతంగా గుర్తించబడలేదు. 1975 లో స్వాతంత్ర్యం తరువాత దేశంలో కొత్త పయినీర్లు ప్రవేశించారు. మొత్తంగా మొజాంబికులో సుమారుగా 3,000 మంది బహూయిలు ఉన్నారు. అడ్మినిస్ట్రేటివు కమిటీ మపుటోలో ఉంది.
దేశంలోని ఉత్తరప్రాంతంలో ప్రత్యేకంగా ముస్లింలు ఉన్నారు. వారు అనేక "తరిగా" (బ్రదర్ హుడ్సు)లుగా నిర్వహించబడుతున్నాయి. రెండు జాతీయ సంస్థలు కూడా ఉన్నాయి - కాన్సెల్హో ఇస్లెమికో డి మొచ్చాంకికు, కాంగ్రెసు ఇస్లాంకో డి మొచ్చాంకికు, ముఖ్యమైన పాకిస్తానీ, భారతీయ సంఘాలు అలాగే కొన్ని షియా సంఘాలు కూడా ఉన్నాయి.
ప్రధాన ప్రొటెస్టంటు చర్చిలలో ఇగ్త్రేజా యునియొ బాప్టిస్టా డి మోచంబిక, అస్సెంబలియస్ డీ డ్యూస్, సెవెంత్-డే అడ్వెంటిస్ట్స్, దక్షిణ ఆఫ్రికా ఆంగ్లికను చర్చి, ది ఇగ్రేజో ఇవాంజెలో కంప్లో డే డ్యూసు, ది ఇగ్రేజ మేటోడిస్టా యునిడా, ది ఇగ్రేజా ప్రిస్బిటియాననా డి మొచ్చాంకి క్రిస్టో, అసెంబ్లీ ఎవాంగెలికా డి డ్యూసు ఇగ్జిజాసు ఉన్నాయి.
మపుటోలో చాలా చిన్న యూదు సమాజం ఉంది.
ఆరోగ్యం
సంతానోత్పత్తి రేటు మహిళకు 5.5 జననాలు. ఆరోగ్యరక్షణ కొరకు ప్రభుత్వ వ్యయం 2004 లో జిడిపిలో 2.7% ఉంది. అదే సమయంలో ఆరోగ్యంపై వ్యక్తిగత వ్యయం 1.3% వద్ద ఉంది. 2004 లో తలసరి ఆరోగ్యం ఖర్చు 42 అమెరికా డాలర్లు. 21 వ శతాబ్దం ప్రారంభంలో దేశంలో 1,00,000 మందికి 3 వైద్యులు ఉన్నారు. 2005 లో శిశు మరణాలు 1,000 జననలలో 100 కు చేరాయి.
1,000 జననాలు 147, -5 మరణాల కింద శాతంగా నియోనాటల్ మరణాల 29 శాతం మొజాంబిక్ 100,000 జననాలు శాతం 2010 ప్రసూతి మరణాల రేటు 550. 2008 లో 598,8, 1990 లో 385 తో ఉంది. 5 సంవత్సరాల కంటే తక్కువ వయసున్న పిల్లల మణాలు 1000 మందిలో 147. 4 వారాలలోపు శిశుమరణాలు 1,000 మందిలో 29. మొజాంబికులో 1,000 ప్రసవాలకు మంత్రసానుల సంఖ్య 3, గర్భిణీ స్త్రీలలో 37 మందిలో ఒకరికి మరణం ప్రమాదం ఉంది.
2011 లో మొజాంబికులో అధికారికంగా హెచ్ఐవి ప్రాబల్యం 15 నుంచి 49 ఏళ్ల మధ్య వయసులో ఉన్న 11.5% మంది ఉన్నారని తెలియజేబడింది. మొజాంబిక్-మపుటో గాజా ప్రావిన్సుల దక్షిణ భాగాలలో అలాగే మపుటో నగరంలో-అధికారిక గణాంకాలు జాతీయ సగటు కంటే రెండు రెట్లు ఎక్కువ. 2011 లో ఆరోగ్య అధికారులు సుమారు 1.7 మిలియను మొజాంబికా ప్రజలు హెచ్.ఐ.వి. పాజిటివ్ వీరిలో 600,000 యాంటీ రెట్రోవైరలు చికిత్స అవసరం ఉండేవారని అంచనా వేసింది. 2011 డిసెంబరు నాటికి 2,40,000 మందికి చికిత్స లభించింది. 2014 మార్చిలో 4,16,000 మందికి లభించిందని ఆరోగ్య అధికారులు తెలిపారు. 2011 యు.ఎన్.ఎ.ఐ.డి.ఎస్. నివేదిక ఆధారంగా మొజాంబిక్ లోని హెచ్.ఐ.వి. ప్రాణాంతక వ్యాధి తగ్గుతున్నట్లు కనిపిస్తుందని భావించారు.
విద్య
గ్రేడు 7 తరువాత విద్యార్థులు ఎనిమిదవ నుండి 10 వ తరగతి వరకు నడుపుతున్న ఉన్నత పాఠశాలలో ప్రవేశించడానికి ప్రామాణిక జాతీయ పరీక్షలను తీసుకోవాలి. మొజాంబిక్ విశ్వవిద్యాలయాలలో స్పేస్ చాలా పరిమితంగా ఉంది; అందువల్ల పూర్వ-విశ్వవిద్యాలయ పాఠశాల పూర్తి చేసిన చాలా మంది విద్యార్థులు వెంటనే విశ్వవిద్యాలయ అధ్యయనాలకు వెళ్ళరు. చాలా మంది ఉపాధ్యాయులుగా పనిచేయడం లేదా నిరుద్యోగులుగా ఉన్నారు. వ్యవసాయ, సాంకేతిక లేదా బోధనా అధ్యయనాలలో ప్రత్యేక వృత్తినిచ్చే వృత్తి శిక్షణ ఇవ్వడానికి ఇంస్టిట్యూట్లు కూడా ఉన్నాయి. విద్యార్థులు పూర్వ విశ్వవిద్యాలయ పాఠశాలకు బదులుగా గ్రేడ్ 10 తర్వాత వీటికి హాజరు కావచ్చు. 1975 లో పోర్చుగల నుండి స్వాతంత్ర్యం వచ్చిన తరువాత పోర్చుగీసు ప్రభుత్వం, మొజాంబిక్ ప్రభుత్వం మధ్య ద్వైపాక్షిక ఒప్పందాల ద్వారా పోర్చుగీసు ఉన్నత పాఠశాలలు, పాలిటెక్నికలు ఇంస్టిట్యూట్లు, విశ్వవిద్యాలయాలలో ప్రతి సంవత్సరం మొజాంబిక్ విద్యార్థులు ప్రవేశిస్తున్నారు.
2010 అంచనాల ప్రకారం మొజాంబిక్ అక్షరాస్యత రేటు 56.1% (70.8% మగ, 42.8% స్త్రీ). 2015 నాటికి ఇది 58.8%కి అధికరించింది. (73.3% పురుషులు, 45.4% స్త్రీలు).
సాంస్కృతిక గుర్తింపు
మొజాంబికును పోర్చుగలు పాలించింది. అందువలన మొజాంబిక్ ప్రధాన భాష (పోర్చుగీసు), ప్రధాన మతం (రోమను కాథలిక్కులు) పోర్చుగీసుతో పంచుకున్నారు. కానీ మొజాంబిక్ ప్రజలలో చాలామంది బంటు ప్రజలు కావడంతో సంస్కృతిలో ఎక్కువ భాగం స్థానికంగా ప్రభావితమై ఉంటుంది. పట్టణ ప్రాంతాలలో నివసిస్తున్న బంటూ ప్రజల మీద కొంత పోర్చుగీస్ ప్రభావం ఉంది. మొజాంబిక్ సంస్కృతి పోర్చుగీసు సంస్కృతిని ప్రభావితం చేస్తుంది.
కళలు
వలసరాజ్యం చివరి సంవత్సరాలలో మొజాంబిక్ కళ అనేది వలసరాజ్యం అణచివేతను ప్రతిబింబిస్తూ ప్రతిఘటన చిహ్నంగా మారింది. 1975 లో స్వాతంత్ర్యం తరువాత ఆధునిక కళ కొత్త దశలోకి వచ్చింది. మొజాంబిక్ కళాకారులలో సమకాలీన చిత్రకారుడు మాలంగాటానా న్గ్వేనియా, శిల్పి ఆల్బెర్టో చిస్సానో ఇద్దరు ప్రసిద్ధ, అత్యంత ప్రభావవంగా ఉన్నారు. 1980 - 1990 లలో స్వాతంత్ర్యానంతర కళ చాలా రాజకీయ పోరాటం, పౌర యుద్ధం, బాధ, ఆకలిని ప్రతిబింబిస్తాయి.
మొజాంబిక్ అంతటా నృత్యాలు సాధారణంగా క్లిష్టమైన, అత్యంత అభివృద్ధి చెందిన సంప్రదాయాన్ని ప్రతిబింబిస్తాయి. పలు తెగలకు చెందిన అనేక రకాల నృత్యాలు సాధారణంగా సంప్రదాయం ఆధారితంగా ఉంటాయి. ఉదాహరణకు చోపి, జంతువుల తోలు ధరించిన పోరాటాలను ప్రయోగిస్తారు. మకుయా ప్రజలు రంగురంగుల దుస్తులను, ముసుగులను ధరించిన పురుషులు గ్రామీణప్రాంతాలలో గంటలతరబడి నృత్యప్రదర్శన చేస్తారు. దేశ ఉత్తర భాగంలో మహిళల బృందాలు ఇస్లామిక్ ఉత్సవాలు జరుపుకోవడానికి సాంప్రదాయ నృత్యం టఫో నిర్వహిస్తారు.
మాధ్యమం
ప్రైవేటు యాజమాన్యంలో పనిచేస్తున్న రేదియో ప్రసరణల కంటే ప్రభుత్వానికి స్వంతమైన రేడియోప్రసరణలకు ప్రజాదరణ అధికంగా ఉంది. ఇందుకు నిదర్శనగా " రేడియో మొచాంబికా " దేశంలో అత్యంత ఆదరణ కలిగి ఉంది. ఇది మొజాంబిక్ స్వతంత్రం పొందిన తరువాత కొద్దికాలానికే స్థాపించబడింది.
సంగీతం
మొజాంబిక్ సంగీతం మతపరమైన వ్యక్తీకరణ నుండి సాంప్రదాయ వేడుకల వరకు అనేక ప్రయోజనాలను అందిస్తుంది. సంగీత వాయిద్యాలు సాధారణంగా చేతితో తయారు చేయబడతాయి. మొజాంబిక్ సంగీత వ్యక్తీకరణలో ఉపయోగించే కొన్ని వాయిద్యాలు కలప, జంతు చర్మంతో చేసిన డ్రమ్సు ప్రాధాన్యత కలిగి ఉంటాయి. " లుపుంబె " వాయిద్యం " కలపతో తయారు చేబడే వాయు వాయిద్యం జంతువు కొమ్ములు లేదా కలప నుండి తయారు చేయబడుతుంది. ఆఫ్రికాలోని ఇతర ప్రాంతాలకు చెందిన స్థానిక వాయిద్యం జిలాఫోనె వంటి మర్బిబా. మరీబా సౌత్ సెంట్రల్ కోస్టు చోపి ప్రజల (వీరు సంగీత నైపుణ్యాలకు, నృత్యానికి ప్రసిద్ధి చెందారు) ఆదరణ పొందింది.
కొందరు మొజాంబిక్ సంగీతం రెగె, వెస్టు ఇండియను కాలిప్సో మాదిరిగానే ఉంటుందని చెప్తారు. మొజాంబికులోని ఇతర సంగీత బాణులు మర్రాబెంటా, క్వైటో, అఫ్రోబీటు ఇతర లుసోఫోను సంగీత రూపాలు ఫాడో, బోసా నోవా, కిజిమ్బా, సేమ్బా వంటివి ప్రధానమైనవిగా ఉన్నాయి.
క్రీడలు
మొజాంబికులో అసోసియేషను ఫుట్ బాలు ప్రజాదరణ పొందిన క్రీడగా ఉంది. " మొజాంబిక్ నేషనలు ఫుట్ బాలు టీం " మొజాంబిక్ జాతీయ టీంగా ఉంది. రోలరు హాకీ కూడా మొజాంబికులో ప్రజాదరణ కలిగి ఉంది. 2011 ఎఫ్.ఐ.ఆర్.ఎస్. రోలరు హాకీ వరల్డు కప్పు క్రీడలలో 4 వ స్థానం స్థాధించి జాతీయ హాకీ టీం మరిత ప్రజాదరణ పొంఫింది.
బయటి లంకెలు
The State of the World's Midwifery – Mozambique Country Profile
వర్గం:ఆఫ్రికా దేశాలు
కుర్దులు
thumb|కుర్దుల పతాకం కుర్దులు టర్కీ, సిరియా, ఇరాక్, ఇరాన్ దేశాలలోని కొన్ని గ్రామీణ ప్రాంతాలలో ఎక్కువగా కనిపించే ఒక వెనుకబడిన జాతి వారు. వీరు ఇండో-యూరోపియన్ భాష అయిన కుర్దు భాషలో మాట్లాడుతారు. కుర్దుల స్వతంత్ర ప్రతిపత్తి కోసం టర్కీ, సిరియా, ఇరాక్, ఇరాన్ దేశాలలో కుర్దు తిరుగుబాటు సంస్థలు పోరాటాలు జరుపుతున్నాయి. వీటిలో కుర్దిస్తాన్ కార్మిక పార్టీ]] (Kurdistan Workers Party), కుర్దిస్తాన్ స్వేచ్ఛా విహంగాలు (Kurdistan Freedom Falcons) ప్రధానమైనవి.
కుర్దిస్తాన్ కార్మిక పార్టీ (Kurdistan Workers Party) ఒక మార్కిస్ట్-లెనిస్ట్ కుర్దు జాతీయవాద సంస్థ. ఈ సంస్థ టర్కీ, సిరియా, ఇరాక్, ఇరాన్ దేశాలలోని కుర్దులు నివసించే ప్రాంతాల స్వతంత్ర ప్రతిపత్తి కోసం పోరాడుతోంది. ఈ సంస్థ కార్యక్రమాలు టర్కీలో ఎక్కువగా ఉన్నాయి. ఈ సంస్థ స్థాపకుడు అబ్దుల్లాహ్ ఒజలాన్ (Abdullah Öcalan) {Read 'c' as 'j' in Turkish}.
Piranshahr నగరం Mukerian జిల్లా రాజధాని.
వర్గం:ఇరాక్ వర్గం:జాతీయ విమోచన ఉద్యమాలు
కుశిలివాడ
కుశిలివాడ, విశాఖపట్నం జిల్లా ఆనందపురం మండలం మండలానికి చెందిన గ్రామం. ఇది మండల కేంద్రమైన ఆనందపురం నుండి 7 కి. మీ. దూరం లోను, సమీప పట్టణమైన భీమునిపట్నం నుండి 17 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 630 ఇళ్లతో, 2474 జనాభాతో 1869 హెక్టార్లలో విస్తరించి ఉంది. గ్రామంలో మగవారి సంఖ్య 1231, ఆడవారి సంఖ్య 1243. షెడ్యూల్డ్ కులాల సంఖ్య 135 కాగా షెడ్యూల్డ్ తెగల సంఖ్య 370. గ్రామం యొక్క జనగణన లొకేషన్ కోడ్ 586079 .పిన్ కోడ్: 531219.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు ఆరు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. సమీప బాలబడి గొట్టిపల్లిలో ఉంది.సమీప జూనియర్ కళాశాల వేములవలసలోను, ప్రభుత్వ ఆర్ట్స్ / సైన్స్ డిగ్రీ కళాశాల భీమునిపట్నంలోనూ ఉన్నాయి. సమీప మేనేజిమెంటు కళాశాల అనకాపల్లిలోను, వైద్య కళాశాల, పాలీటెక్నిక్‌లు విశాఖపట్నంలోనూ ఉన్నాయి. సమీప వృత్తి విద్యా శిక్షణ పాఠశాల విశాఖపట్నంలోను, అనియత విద్యా కేంద్రం భీమునిపట్నంలోను, దివ్యాంగుల ప్రత్యేక పాఠశాల బక్కన్నపాలెం లోనూ ఉన్నాయి.
ప్రభుత్వ వైద్య సౌకర్యం
కుసులువాడలో ఉన్న ఒకప్రాథమిక ఆరోగ్య కేంద్రంలో ఇద్దరు డాక్టర్లు, నలుగురు పారామెడికల్ సిబ్బందీ ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. సమీప గ్రామాల నుండి ఆటో సౌకర్యం ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జిల్లా రహదారి గ్రామం గుండా పోతోంది. రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 17 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
కుసులువాడలో భూ వినియోగం కింది విధంగా ఉంది:
నీటిపారుదల సౌకర్యాలు
కుసులువాడలో వ్యవసాయానికి నీటి సరఫరా కింది వనరుల ద్వారా జరుగుతోంది.
వద్దిరాజు రవిచంద్ర
వద్దిరాజు రవిచంద్ర (గాయత్రి రవి) తెలంగాణ రాష్ట్రానికి చెందిన వ్యాపారవేత్త, రాజకీయ నాయకుడు. ఆయనను 2022 మే 18న టీఆర్ఎస్ పార్టీ తరపున రాజ్య‌స‌భ సభ్యుడిగా ఖరారు చేసింది. వద్దిరాజు రవిచంద్ర పార్లమెంటులో రాజ్యసభ చైర్మన్‌ వెంకయ్య నాయుడు కార్యాలయంలో మే 30న రాజ్యసభ సభ్యుడిగా ప్రమాణం స్వీకారం చేశాడు.రాజ్యసభ ఛైర్మన్ వెంకయ్యనాయుడు ఆయనతో ప్రమాణం చేయించాడు.
జననం, విద్యాభాస్యం
వద్దిరాజు రవిచంద్ర 1965లో తెలంగాణ రాష్ట్రం, మహబూబాబాదు  జిల్లా, కేసముద్రం మండలం,  ఇనుగుర్తి గ్రామంలో జన్మించాడు. ఆయన వరంగల్ జిల్లా, దేశాయిపేటలోని సీకేఎం కాలేజీ చేరి చదువును మధ్యలో ఆపివేసి తండ్రి  స్థాపించిన రైస్ మిల్లును 12 సంవత్సరాల వయస్సులోనే బాధ్యతలు చేపట్టి క్రమక్రమంగా గ్రానైట్ వ్యాపారంలోకి ప్రవేశించాడు.
రాజకీయ జీవితం
వద్దిరాజు రవిచంద్ర గాయత్రి గ్రానైట్స్ అధినేత. ఆయన ప్రస్తుతం తెలంగాణ గ్రానైట్ క్వారీ ఓన‌ర్స్ అసోసియేష‌న్ రాష్ట్ర అధ్య‌క్షులుగా, తెలంగాణ మున్నూరుకాపు ఆల్ అసోసియేష‌న్ జేఏసీ గౌర‌వ అధ్య‌క్షులుగా పని చేస్తున్నాడు. వద్దిరాజు రవిచంద్ర 2018లో కాంగ్రెస్ పార్టీ ద్వారా రాజకీయాల్లోకి వచ్చి 2018లో జరిగిన అసెంబ్లీ ఎన్నికల్లో వరంగల్‌ తూర్పు నియోజకవర్గం నుంచి కాంగ్రెస్‌ అభ్యర్థిగా పోటీ చేసి తన సమీప ప్రత్యర్థి టీఆర్‌ఎస్‌ అభ్యర్థి నన్నపునేని నరేందర్ చేతిలో ఓడిపోయాడు. నన్నపనేని నరేందర్‌కు 83,922 ఓట్లు రాగా, రవిచంద్రకు 55,140 ఓట్లు వచ్చాయి.
వద్దిరాజు రవిచంద్ర 2019 ఏప్రిల్ 7న కాంగ్రెస్ పార్టీని విడి తెలంగాణ రాష్ట్ర సమితి పార్టీలో చేరాడు. ఆయనను 2022 మే 18న టీఆర్ఎస్ పార్టీ తరపున రాజ్య‌స‌భ సభ్యుడిగా ఖరారు చేసింది. వద్దిరాజు రవిచంద్ర మే 19న నామినేషన్‌ దాఖలు చేయగా, రాజ్యసభ ఉప ఎన్నిక స్థానానికి ఒక  నామినేషన్‌ దాఖలు కావడంతో ఉపసంహరణ గడువు ముగిశాక మే 24న ఏకగ్రీవంగా ఎన్నికై నట్లు రిటర్నింగ్‌ అధికారి ప్రకటించాడు. వద్దిరాజు రవిచంద్ర పార్లమెంటులో రాజ్యసభ చైర్మన్‌ కార్యాలయంలో మే 30న రాజ్యసభ సభ్యుడిగా ప్రమాణం స్వీకారం చేశాడు.రాజ్యసభ ఛైర్మన్ వెంకయ్య నాయుడు ఆయనతో ప్రమాణం చేయించాడు.
మూలాలు
వర్గం:1964 జననాలు వర్గం:తెలంగాణ రాష్ట్ర సమితి రాజకీయ నాయకులు
చిన్నమస్తా భగవతి
చిన్నమస్తా భగవతి ఆలయం నేపాల్ లోని సప్తరి జిల్లా రాజ్‌బిరాజ్ దక్షిణ సరిహద్దు ప్రాంతంలోని చిన్నమస్తా సఖాడా గ్రామంలో ఉంది. చిన్నమస్తా భగవతి ఆలయం ప్రజల కోరికలను నెరవేర్చే శక్తి పీఠాలలో ఒకటిగా పరిగణించబడుతుంది. ఇక్కడికి నేపాల్, భారతదేశం లోని వివిధ ప్రాంతాల ప్రజలు సందర్శనార్థం వస్తూ ఉంటారు. ఈ ఆలయం సప్తరి జిల్లా ప్రధాన కార్యాలయం రాజ్‌బిరాజ్ నుండి 10 కి.మీ దూరంలో భారత సరిహద్దుకు సమీపంలో ఉంది. ఈ ఆలయంలో దషైన్ను ప్రధాన పండుగగా జరుపుకుంటారు. ఈ ఆలయంలో మొక్కుబడి ఉన్న భక్తులు మేకలను బలి ఇస్తారు. చాలా మంది హిందువులు తమ కొత్త వాహనాలకు పూజలు నిర్బహించుకోడానికి ఇక్కడికి వస్తుంటారు.
చరిత్ర
పురాతన చరిత్ర, ఇతిహాసాల ప్రకారం, 1097లో ముస్లింలు దండయాత్ర చేసినప్పుడు, కర్ణాటకకు చెందిన కర్ణాటక రాజు నాన్యదేవ్ పారిపోయి పాటలీపుత్ర మీదుగా మిథిలాకు చేరుకుని సిమ్రౌంగధ్ (బారా) వద్ద రాజధానిని స్థాపించాడు. నాన్యదేవ రాజవంశం ఐదవ తరంలో శక్ర సింగ్ దేవ్ రాజు అయ్యాడు. అతను సింహాసనంపై తన చిన్న కుమారుడు హరిసింగ్ దేవ్‌తో ప్రవాసంలో నివసించడానికి సప్తరికి వచ్చాడు. తన వంశ దేవతగా భగవతి విగ్రహాన్ని ప్రతిష్టించాడని, శక్రేశ్వరి అని పేరు పెట్టుకున్నాడని చెబుతారు. కొంత కాలం తర్వాత ఛిన్నమస్తా భగవతి అని పిలుచారు ఇదే పేరు ఇప్పటికీ ప్రాచుర్యంలో ఉంది.
సిమ్రౌంగఢ్ రాజు శక్రసింగ్ దేవ్ తన కుటుంబ దేవత శుక్రేశ్వరిని స్థాపించి ఆలయాన్ని నిర్మించాడు. రాజు శుక్ర సింగ్ అవినీతి కారణంగా గ్రామం శిథిలావస్థకు చేరుకుంది. మూడు దశాబ్దాల క్రితం వరకు శాఖాదేశ్వరి భగవతిగా పూజలందుకుంది అనే మరో కథనం కూడా ప్రజల నానుడిలో ఉంది.
ఆలయం
ఆలయం లోపల ప్రధాన దేవతగా భగవతి దేవి నల్లని చెక్కిన విగ్రహం ఉంది. విగ్రహం పాదాల వద్ద, రాక్షసుడి నరకబడిన తల స్పష్టంగా రాతితో చెక్కబడింది. మూలవిగ్రహానికి ఎడమవైపున దక్షిణకాళి, మహాషమర్దిని, కుడివైపున చాముండ భైరవి, అలాంటిదే మరొక నల్లరాతి విగ్రహం ఉన్నాయి. ఈ విగ్రహాలను పంచభాగిని అని కూడా అంటారు.
పూజా కమిటీ ఏడాదిలో నాలుగు నవరాత్రులలోనూ 56 రకాల వంటకాలు చేసి అర్ధరాత్రి పూజలు నిర్వహిస్తోంది. పూజ సమయంలో అడ్డంకులు ఏర్పడినప్పుడు, భగవతి సింహాసనంపై ఒక జంటార్ ఉంచి, మహా అష్టమి రోజు రాత్రి తాంత్రిక పద్ధతిలో పూజలు చేస్తారు.
ప్రాముఖ్యత
ప్రధాన పూజారి మహానంద ఠాకూర్ ప్రకారం, భక్తుల కోరికలను తీర్చే శక్తి పీఠాలలో చిన్నమస్తా భగవతి ఒకటిగా పరిగణించబడుతుంది. ప్రతిరోజూ ఇక్కడ, బరద్‌సాయిలో 50కి పైగా మేకలు, గొర్రెలు, పావురాలు, బాతులు, చేపలను బలి ఇస్తారు. కోరికలు తీరే భక్తులు ఐదు యాగాలు కూడా చేస్తారు. ఇక్కడ ఏటా 30,000 కంటే ఎక్కువ యాగాలు జరుగుతాయని నమ్ముతారు.
చిన్నమస్తా భగవతి ముస్లింలకు కూడా విశ్వాస కేంద్రంగా మారింది. పూజారి ఠాకూర్ ప్రకారం, ముస్లిం సమాజానికి చెందిన వేలాది మంది ప్రజలు చిన్నమస్తా భగవతి ఆలయం వెలుపల పూలు కోయడానికి వచ్చేవారు.
దాదాపు ఆరు వందల సంవత్సరాల క్రితం సఖాడాలోని భగవతీ దేవాలయం ఒక గుహగా ఉండేది. స్థానికులు చఖూరి నాని, చునీలాల్ ఠాకూర్‌లు భిక్షాటన చేసి వచ్చిన డబ్బుతో దానిని శుభ్రం చేసి చిన్న ఆలయాన్ని నిర్మించారు. అనిరుద్ధ ఠాకూర్ అనే పూజారి, 1990 భూకంపం కారణంగా అది కూలిపోయిన తర్వాత సొసైటీ సహాయంతో ఒక తగరపు పైకప్పుతో ఆలయాన్ని నిర్మించాడు. 2028 BS లో, అప్పటి భారతీయ రైల్వే మంత్రి లలిత్ నారాయణ్ మిశ్రా కాంక్రీట్ ఆలయంతో పాటు మూడు గదుల ధర్మశాలను నిర్మించాడు. BS 2044లో అప్పటి రాజు బీరేంద్ర పగోడా తరహాలో అద్భుతమైన భగవతి ఆలయాన్ని నిర్మించాడు.
నేపాలీ డిక్షనరీలో, ఛిన్నమస్తా అంటే ఒకరి గొంతు కోయడం, ఒకరి తలను ఒకరి చేతిలోకి తీసుకోవడం, ఒకరి గొంతు నుండి వెలువడే రక్త ప్రవాహం అదే తలని పోషించడం అని అర్థం. ఇది సఖాడాలోని విగ్రహానికి సరిపోలడం లేదు. BS 1984లో సప్తరి జిల్లాలోని తిలాతి నివాసి అయిన యదునందన్ మిశ్రా అనే జ్యోతిష్యుడు సఖదా ఆలయానికి అష్టాదశతో చేసిన గంటను సమర్పించాడు. ఆ గంటలో శక్రేశ్వరి ఒకసారి, మహిషమర్దిని పేర్లు రెండుసార్లు వ్రాయబడ్డాయి. దీన్ని బట్టి శక్రసింగ్ తన ఇష్టదైవమైన భగవతీదేవిని ప్రతిష్టించాడని స్పష్టమవుతోంది.
సఖద భగవతి విగ్రహాన్ని నిశితంగా పరిశీలిస్తే అది మూడు ముక్కలుగా ఏర్పాటు చేయబడినట్లు తెలుస్తుంది. 1328లో గయాషుద్దీన్ తుగ్లక్ తిర్హత్‌పై దాడి చేశాడు. ఫలితంగా, సిమ్రోన్‌గర్ నాశనం చేయబడింది. సిమ్రౌఘడ్ విగ్రహాలు ఇప్పటికీ కూడా శిథిలావస్థలో ఉన్నాయి. ఈ దాడిలో సఖదా భగవతి విగ్రహం కూడా పేల్చివేయబడిందని చరిత్రకారుడు హరికాంత్ లాల్ దాస్ అధ్యయనంలో వెల్లడైంది.
వెలుపలి లంకెలు
వర్గం:దేవాలయాలు వర్గం:నేపాల్ లోని దేవాలయాలు వర్గం:నేపాల్
దొరసముద్రం
దొరసముద్రం తెలంగాణ రాష్ట్రం, మహబూబ్ నగర్ జిల్లా, హన్వాడ మండలంలోని గ్రామం. ఇది మండల కేంద్రమైన హన్వాడ నుండి 14 కి. మీ. దూరం లోను, సమీప పట్టణమైన మహబూబ్ నగర్ నుండి 24 కి. మీ. దూరంలోనూ ఉంది. గ్రామం యొక్క జనగణన లొకేషన్ కోడ్ 575059.
భూమి వినియోగం
దొరసముద్రంలో భూ వినియోగం కింది విధంగా ఉంది:
నీటిపారుదల సౌకర్యాలు
దొరసముద్రంలో వ్యవసాయానికి నీటి సరఫరా కింది వనరుల ద్వారా జరుగుతోంది.
వితికా శేరు
వితిక షేరు దక్షిణ భారతదేశ చలనచిత్ర నటి. తెలుగు, తమిళ, కన్నడ సినిమాల్లో నటించింది.
జననం - విద్యాభ్యాసం
వితిక 1993, ఫిబ్రవరి 3న భీమవరంలో జన్మించింది. ముంబై, హైదరాబాదుల్లో స్కూల్ విద్యను పూర్తిచేసిన వితిక, హైదరాబాదులోని లోహిత ఇన్సిట్యూట్ ఆఫ్ డిజైన్ కళాశాల నుండి డిప్లొమా పట్టా అందుకుంది.
వివాహం
సినీనటుడు వరుణ్ సందేశ్ తో 2016, ఆగస్టు 19న వితిక వివాహం జరిగింది.
సినిమారంగ ప్రస్థానం
తెలుగు సినిమారంగంలోకి ప్రవేశించి 2008, 2009లలో ప్రేమించు రోజుల్లో, ఛలో 123, మై నేమ్ ఈజ్ అమృత వంటి తక్కువ బడ్జెట్ తెలుగు చిత్రాలలో కీర్తి పేరుతో నటించింది. తరువాత ఝుమ్మందినాదం, భీమిలి కబడ్డీ జట్టు చిత్రాలలో సహాయనటిగా, ప్రేమ ఇష్క్ కాదల్ సినిమాలో ప్రధానపాత్రలో నటించింది. ఈ చిత్రంలో కళాశాల విద్యార్థి పాత్రను పోషించింది. కాస్ట్యూమ్ స్టైలింగ్ కూడా చేసింది. 2014లో ఉయిర్ మోజి సినిమాతో తమిళ సినిమారంగంలోకి ప్రవేశించిన వితిక, ఈ చిత్రంలో అంధురాలైన అమ్మాయిగా నటించింది.. ఈ సినిమాలోని పాత్రకోసం బ్రెయిలీని నేర్చుకోవడమేకాకుండా, చాలారోజులు కళ్ళకు గంతలు కట్టుకొని సాధన చేసింది.
2015లో మహేష్ ఉప్పుటూరి దర్శకత్వం వహించిన తొలి చిత్రం పడ్డానండి ప్రేమలో మరి సినిమాలో ఆమె ప్రధానపాత్రలో నటించింది, ఈ చిత్రం కోసం తన స్వంత దుస్తులను తానే రూపొందించుకుంది. తన రెండవ తమిళ చిత్రం మహాబలిపురంలో నటించింది. విదార్థ్‌తో వేదిక్కై అనే తమిళ చిత్రంలో నటించింది.
ఆర్కేస్ గ్రాండ్ మాల్, భార్గవి ఫ్యాషన్స్, భీమా జ్యువెలరీ, తస్యాహ్ వంటి బ్రాండ్లకు బ్రాండ్ అంబాసిడర్‌గా ఉంది.
టివీరంగం
బాలనటిగా టెలివిజన్ ధారావాహికల్లో నటించింది. 2019లో టెలివిజన్ రియాలిటీ కార్యక్రమమైన బిగ్ బాస్ తెలుగు సీజన్ 3 పోటీలో పాల్గొన్నది.
ఇతర లంకెలు
వర్గం:1993 జననాలు వర్గం:జీవిస్తున్న ప్రజలు వర్గం:పశ్చిమ గోదావరి జిల్లా టెలివిజన్ నటీమణులు వర్గం:తెలుగు సినిమా నటీమణులు వర్గం:తమిళ సినిమా నటీమణులు వర్గం:కన్నడ సినిమా నటీమణులు
ప్రియదర్శన్
ప్రియదర్శన్ సోమన్ నాయర్ భారతీయ సినీ దర్శకుడు, రచయిత, నిర్మాత. పలు భారతీయ భాషల్లో 90కి పైగా సినిమాలు తీశాడు. ఎక్కువగా మలయాళం, హిందీ సినిమాలకు దర్శకత్వం వహించాడు. తమిళంలో 6, తెలుగులో రెండు సినిమాలు చేశాడు. ఆయన 1984 లో మలయాళ సినిమాలతో తన కెరీర్ ప్రారంభించినా 2000 దశకంలో ఎక్కువగా హిందీలో సినిమాలు తీశాడు. తెలుగులో ఆయన తీసిన రెండు సినిమాలు నిర్ణయం, గాండీవం.
2007 లో ప్రియదర్శన్ రూపొందించిన తమిళ సినిమా కాంచీవరం జాతీయ ఉత్తమ చిత్ర పురస్కారం అందుకుంది. భారత ప్రభుత్వం ఆయనకు 2012 లో పద్మశ్రీ పురస్కారంతో గౌరవించింది.
వ్యక్తిగత జీవితం
ప్రియదర్శన్ కేరళ లోని తిరువనంతపురంలో సోమన్ నాయర్, రాజమ్మ దంపతులకు జనవరి 30, 1957న జన్మించాడు. గవర్నమెంట్ మోడల్ స్కూల్లో చదువుకున్నాడు. త్రివేండ్రం విశ్వవిద్యాలయం నుంచి తత్వశాస్త్రంలో ఎం. ఏ పట్టా పుచ్చుకున్నాడు. ఆయన తండ్రి ఓ కళాశాలలో లైబ్రేరియన్ కావడంతో ప్రియదర్శన్ చిన్నప్పటి నుంచి పుస్తకాలు బాగా చదివేవాడు. కళాశాలలో చదివే రోజుల్లో ఆకాశవాణి కోసం చిన్న నాటకాలు, రూపకాలు రాసి పంపేవాడు. మలయాళ దర్శకుడు పి. వేణు సినిమాలు చూసి స్ఫూర్తి పొందేవాడు. మోహన్ లాల్, శ్రీ కుమార్ మొదలైన వారు స్నేహితులుగా ఉండేవారు. అప్పుడే మోహన్ లాల్ సినిమాల్లో ప్రవేశిస్తున్నాడు. స్నేహితులతో కలిసి సినిమాల్లో అవకాశం కోసం చెన్నై వెళ్ళాడు. మోహన్ లాల్ సహాయంతో ప్రియదర్శన్ కొన్ని సినిమాలకు రచనలో సహాయం అందించాడు. వాటిలో కొన్ని విజయం సాధించాయి. కానీ కొన్ని కారణాల వల్ల మళ్ళీ కేరళకు రావలసి వచ్చింది.
కెరీర్
అదే ఊపులో ప్రియదర్శన్ మరి కొన్ని హాస్య సినిమాలు తీసి విజయం సాధించాడు. 1988 సంవత్సరంలో ప్రియదర్శన్ అనేక విజయవంతమైన సినిమాలు రూపొందించాడు. 1991 లో అక్కినేని నాగార్జున వందనం అనే మలయాళ సినిమాను తెలుగులో రీమేక్ చేయమని కోరడంతో నిర్ణయం పేరుతో దాన్ని తెలుగులో తీశాడు. 1992 లో తన మలయాళ సినిమా కిళుక్కమ్ ను హిందీ లో ముస్కురహత్ పేరుతో హిందీలో రీమేక్ చేయడం ద్వారా బాలీవుడ్ లోకి ప్రవేశించాడు. కానీ ఆ సినిమా పరాజయం పాలైంది. 1993 లో అతను హిందీలో తీసిన గర్దిష్ మంచి విజయం సాధించడంతో అక్కడ కూడా నిలదొక్కుకున్నాడు. 1994 లో తన రెండో తెలుగు సినిమా నందమూరి బాలకృష్ణతో గాండీవం అనే సినిమా తీశాడు. తెలుగులో ఇప్పటిదాకా ఆయన తీసిన ఆఖరు చిత్రం ఇదే.
పురస్కారాలు
ప్రియదర్శన్, ఆయన రూపొందించిన సినిమాలు రాష్ట్ర, కేంద్ర ప్రభుత్వాల నుంచి అనేక పురస్కారాలు అందుకున్నాయి.
మూలాలు
వర్గం:హిందీ సినిమా దర్శకులు వర్గం:మలయాళ సినిమా దర్శకులు వర్గం:1957 జననాలు వర్గం:తెలుగు సినిమా దర్శకులు వర్గం:తమిళ సినిమా దర్శకులు వర్గం:పద్మశ్రీ పురస్కార గ్రహీతలు వర్గం:కేరళ వ్యక్తులు
ఆంగ్లో-మరాఠా యుద్ధాలు
ఆంగ్లో-మరాఠా యుద్ధాలు అన్నవి భారత ఉపఖండంలో మరాఠా సామ్రాజ్యం, బ్రిటీష్ ఈస్టిండియా కంపెనీల నడుమ జరిగిన మూడు యుద్ధాలు. 1775-82లో మొదటి ఆంగ్లో మరాఠా యుద్ధం, 1803-05లో రెండవ ఆంగ్లో మరాఠా యుద్ధం, 1816-19లో మూడవ ఆంగ్లో మరాఠా యుద్ధం లేక పిండారీ యుద్ధం జరిగాయి.
మొదటి ఆంగ్లో-మరాఠా యుద్ధం
1775లో సూరత్ ఒప్పందంతో ప్రారంభమైన ఈ యుద్ధం, 1782లో సాల్బాయ్ ఒప్పందంతో ముగిసింది. నానా ఫడ్నవీస్, 12 మంది రాజప్రతినిధులకు, రఘునాధ్ రావుల మధ్య పీష్వా పదవి వారసత్వానికి సంబంధించిన వివాదంలో రఘునాధ్ రావు పక్షం వహించి బొంబాయి బ్రిటీష్ ప్రభుత్వం కలగజేసుకుని అతనితో సూరత్ ఒప్పందం కుదుర్చుకుంది. కలకత్తా బ్రిటీష్ కౌన్సిల్ దీన్ని రద్దుచేస్తూ నానా ఫడ్నవీస్ తో పురంధర్ ఒప్పందం కుదుర్చుకుంది. పురంధర్ ఒప్పందాన్ని బొంబాయి ప్రభుత్వం బేఖాతరు చేస్తూ రఘునాధ్ రావుకు రక్షణ కల్పించింది, దాంతో నానా ఫడ్నవీస్ కూడా పురంధర్ ఒప్పందంలోని అంశాలకు వ్యతిరేకంగా పశ్చిమ తీరంలో ఫ్రెంచివారికి ఒక నౌకాశ్రయాన్ని ఇచ్చింది. ఫ్రెంచివారితో పుణె ఒప్పందం చేసుకున్నాకా 1776లో బ్రిటీష్ ప్రభుత్వం పీష్వా రాజప్రతినిధులను ఓడించి, రఘునాధ్ రావును ప్రభుత్వంపై నిలపాలని నిర్ణయించుకుంది. బొంబాయి ప్రభుత్వం పంపిన సైన్యం 1779 జనవరి 4న పుణె సైన్యపు దాడి ఎదుర్కొంది. వెనుతిరిగిన బొంబాయి సైన్యం జనవరి 16న వడగావ్ దగ్గర ఓడిపోయి, వడగావ్ ఒప్పందం చేసుకుంది. ఉత్తర భారతదేశం నుంచి యుద్ధసహాయానికి బయలుదేరిన కల్నల్ థామస్ గొడార్డ్ సైన్యం రాక చాలా ఆలస్యమైంది. గవర్నర్-జనరల్ వారన్ హేస్టింగ్స్ వడగావ్ ఒప్పందాన్ని అంగీకరించనని, అసలు ఒప్పందం మీద సంతకం చేయగలిగిన అధికారం బొంబాయి ప్రభుత్వానికి లేదన్నదాన్ని కారణంగా బ్రిటీష్ వారి ఆసక్తులను నిలిపేందుకు యుద్ధాన్ని కొనసాగించమని ఆదేశించాడు. గ్వాలియర్ పాలకుడు మహాదాజీ షిండే సైన్యంతో గొడార్డ్ నేతృత్వంలోని బ్రిటీష్ సైన్యానికి పలు ఘర్షణలు జరిగాయి. 1781 జూలై 1న మహదాజీ షిండే తుది దాడి చేసి బ్రిటీష్ సైన్యాన్ని కోలుకోలేని దెబ్బతీశాడు. దాంతో 1782 మే 17న బ్రిటీష్ ఈస్టిండియా కంపెనీకి, మరాఠా సామ్రాజ్యానికి మధ్య సల్బాయ్ ఒప్పందం కుదిరింది.
రెండవ ఆంగ్లో-మరాఠా యుద్ధం
1799లో నాలుగవ ఆంగ్లో-మైసూరు యుద్ధంలో మైసూరు సామ్రాజ్యం పతనమయ్యాకా, బ్రిటీష్ ఈస్టిండియా కంపెనీ తప్పించి భారతదేశం వ్యాప్తంగా ప్రబలంగా ఉన్న మరొక అధికార కేంద్రం మరాఠా కూటమి మాత్రమే. 1800లో మరాఠా కూటమిలోని అధికార కేంద్రం బలహీనుడైన పీష్వా రెండవ బాజీరావు, బరోడాలోని గైక్వాడ్ వంశ పాలకుడు, గ్వాలియర్ లోని సింధియా పాలకుడు, ఇండోర్ లోని హోల్కర్ వంశ పాలకుడు, నాగపూర్కు చెందిన భోంస్లే వంశ పాలకుడి నడుమ ఉండేది. అంతర్గత కలహాల్లో పీష్వా, సింధియాల సంయుక్త సైన్యాన్ని యశ్వంత్ రావు హోల్కర్ ఓడించడంతో పీష్వా రెండవ బాజీరావు తప్పించుకుని కంపెనీ వారి రక్షణ పొందాడు. వారి నుంచి సైన్య సహకారాన్ని పొందేందుకు సైనిక, దౌత్యపరమైన అన్ని అధికారాల్లోనూ తన సార్వభౌమత్వాన్ని బ్రిటీష్ వారి పరం చేస్తూ, పీష్వా వద్ద బ్రిటీష్ సైన్యాన్ని ఉంచడానికి అంగీకరిస్తూ, ఆ సైన్య ఖర్చుల నిమిత్తం 26 లక్షల రూపాయల రెవెన్యూ అందించే భూభాగం బ్రిటీష్ పరం చేస్తూ, ఆపైన సూరత్, వడోదర ప్రాంతాలు తనవని చేస్తున్న వాదన వదులుకుంటూ 1802లో బేసిన్ ఒప్పందం చేసుకున్నాడు. బ్రిటీష్ ఈస్టిండియా కంపెనీ వారితో అత్యంత ప్రమాదకరమైన, అవమానకరమైన బేసిన్ ఒప్పందాన్ని తమ నామమాత్ర అధిపతి, పీష్వా రెండవ బాజీరావు చేసుకోవడం మరాఠా నాయకుల్లో ప్రత్యేకించి సింధియాలు, భోంస్లేల్లో భయాందోళనలు రేకెత్తించింది. వారు ఈ ఒప్పందంలోని షరతులను, అంశాలను తిరస్కరించారు. దాంతో రెండవ ఆంగ్లో-మరాఠా యుద్ధం ప్రారంభమైంది బ్రిటీష్ సైనికాధికారులు గెరార్డ్ లేక్, ఆర్థర్ వెల్లస్లీ వేర్వేరు యుద్ధాల్లో సింధియా, భోంస్లేలు ఓటమి చెందారు. ఈ యుద్ధ ఫలితంగా, సింధియాలు కంపెనీకి రోహ్ టక్, గుర్ గావ్, గంగా-జమునా దోఅబ్, ఢిల్లీ-ఆగ్రా ప్రాంతం, బుందేల్ ఖండ్ లో కొంత భాగం, గుజరాత్ జిల్లాల్లో కొన్ని, అహ్మద్ నగర్ కోట స్వాధీనపరిచారు, రెండవ రఘోజీ భోంస్లే కంపెనీకి ఒడిశా ప్రాంతంలో కటక్ ప్రావిన్సును స్వాధీనం చేశాడు. బ్రిటీష్ వారు దాడికి సన్నాహం చేసుకోవడంతో, యశ్వంత్ రావ్ హోల్కర్ టోంక్, రాంపురీ, బుంద్ ప్రాంతాలను ఒప్పందంలో భాగంగా అప్పగించాడు.
మూడవ ఆంగ్లో-మరాఠా యుద్ధం
మూడవ ఆంగ్లో-మరాఠా యుద్ధం (1817-1818) బ్రిటీష్ ఈస్టిండియా కంపెనీకి, మరాఠా సామ్రాజ్యానికి మధ్య జరిగిన యుద్ధాల్లో చివరి, నిర్ణయాత్మక యుద్ధం. ఈ యుద్ధంతో కంపెనీ భారతదేశంలోని ప్రధాన భాగంపై నియంత్రణ సాధించింది. భారతదేశంలో బ్రిటీష్ వారు సమీకరించిన అత్యంత భారీ సంఖ్యాక సైన్యం మరాఠా భూభాగంపై దండయాత్ర సాగించడంతో ఈ యుద్ధం ప్రారంభమైంది. గవర్నర్ జనరల్ హేస్టింగ్స్ (బెంగాల్ తొలి గవర్నర్-జనరల్ వారన్ హేస్టింగ్స్ కాదు, అతనితో ఏ సంబంధం లేదు), జనరల్ థామస్ హిస్లాప్ సైన్యాన్ని నడిపించారు. మధ్య భారతానికి చెందిన ముస్లిం కిరాయి సైనికులు, మరాఠా సైన్యాల దండు అయిన పిండారీలకు వ్యతిరేకంగా దాడితో యుద్ధ కార్యకలాపాలు ప్రారంభమయ్యాయి.
ఈస్టిండియా కంపెనీకి వ్యతిరేకంగా పీష్వా రెండవ బాజీరావు సైన్యానికి, నాగపూర్ పాలకుడు రెండవ ముధోజీ భోంస్లే, ఇండోర్ పాలకుడు మల్హర్ రావు హోల్కర్ తోడయ్యారు. నాలుగవ ప్రధాన మరాఠా నాయకుడు దౌలత్ రావు సింధియా తటస్థంగా ఉండిపోయేలా ఈస్టిండియా కంపెనీ దౌత్యం, ఒత్తిడి పనిచేశాయి, రాజస్థాన్ పై తన నియంత్రణ కోల్పోయినా సింధియా బ్రిటీష్ సైన్యానికి భయపడి తటస్థంగా ఉండిపోయాడు.
బ్రిటీష్ వారు చాలా వేగంగా విజయాలు అందుకున్నారు. ఫలితంగా మరాఠా సామ్రాజ్యం ముక్కలై, మరాఠాలు స్వాతంత్ర్యం కోల్పోయారు. ఖడ్కి, కోరెగావ్ యుద్ధాల్లో పీష్వా ఓడిపోయాడు. పీష్వా బందీ కాకుండా అడ్డుకునేందుకు పీష్వా సైన్యాలు అనేక చిన్నా చితకా పోరాటాలు చేశారు.
అయితే పీష్వాని కంపెనీ బందీని చేసి, కాన్పూరుకు సమీపంలోని బిథూర్ అన్న చిన్న సంస్థానంలో ఉంచారు. అతని భూభాగంలో చాలావరకూ స్వాధీనం చేసుకుని, బొంబాయి ప్రెసిడెన్సీలో కలిపింది. తన భూభాగాన్ని రాచరిక రాష్ట్రంగా చేసి సతారా మహారాజు పరిపాలించేందుకు పున:ప్రతిష్ఠించారు. డల్హౌసీ తీసుకువచ్చిన రాజ్యసంక్రమణ సిద్ధాంతం ద్వారా 1848లో ఈ భూభాగం బొంబాయి ప్రెసిడెన్సీలో భాగమైపోయింది. సితాబుల్దీ యుద్ధంలో భోంస్లే, మహిద్ పూర్ యుద్ధంలో హోల్కర్ ఓడిపోయారు. నాగ్ పూర్ చుట్టుపక్కల భోంస్లే పాలనలో ఉన్న ఉత్తర భాగం, బుందేల్ ఖండ్ లో పీష్వా భూభాగాలతో సహా సౌగోర్, నెరబుద్దా భూభాగాలు అన్న పేరిట బ్రిటీష్ ఇండియాలో కలిసిపోయాయి. భోంస్లే, హోల్కర్ ల ఓటమి, మరాఠా రాజ్యాలైన నాగ్ పూర్, ఇండోర్ ల స్వాతంత్ర్యాన్ని హరించడానికి కారణమయింది. వీటితో పాటు సింధియా నుంచి గ్వాలియర్, పీష్వా నుంచి ఝాన్సీ కూడా తమ నియంత్రణలోకి తెచ్చుకుని బ్రిటీష్ సార్వభౌమాధికారం క్రింద రాజరిక రాష్ట్రాలుగా పరిమిత పరిపాలన ఏర్పాటుచేశారు. ఖడ్కి, సితాబుల్ది, మహిద్ పూర్, కోరెగావ్, సతారా ప్రాంతాల్లో అత్యంత వేగంగా సాధించిన విజయాల వల్ల భారతీయ యుద్ధ నిర్వహణలో బ్రిటీష్ వారు సాధించిన దక్షత తెలియజేస్తున్నాయి.
మూలాలు
వర్గం:భారతదేశ చరిత్ర వర్గం:ఈస్టిండియా కంపెనీ చరిత్ర వర్గం:మరాఠా చరిత్ర
నందనవనం 120 కి.మీ.
నందనవనం 120 కి.మీ. 2006, జూన్ 30న విడుదలైన తెలుగు చలనచిత్రం. నీలకంఠ దర్శకత్వం వహించిన ఈ చిత్రంలో అజయ్ వర్మ, మానస, కోట శ్రీనివాస రావు, విజయ నరేష్, తాళ్ళూరి రామేశ్వరి ముఖ్యపాత్రలలో నటించగా, విజయ్ కూరాకుల సంగీతం అందించారు.
గణపత్రావ్ దేవ్‌జీ తపసే
గణపత్రావ్ దేవ్‌జీ తపసే (30 అక్టోబర్ 1909 – 3 అక్టోబర్ 1992) భారతీయ రాజకీయ నాయకుడు, స్వాతంత్ర్య కార్యకర్త. ముంబాయు లో జన్మించిన ఈయన మహారాష్ట్రలోని ఇండియన్ నేషనల్ కాంగ్రెస్ రాజకీయ పార్టీ నాయకుడు. హర్యానా, ఉత్తరప్రదేశ్ రాష్ట్రాల గవర్నర్ గా చేసారు.
దేవ్‌జీ ఫెర్గూసన్ కాలేజ్ లో, లా కాలేజ్ ఆఫ్ పూణేలో చదివారు. 1940లో శాసనోల్లంఘన ఉద్యమంలో పాల్గొని జైలుకు వెళ్లాడు. తరువాత క్విట్ ఇండియా ఉద్యమం లో పాల్గొని మళ్ళీ కొంత కాలం జైలు జీవితం గడిపారు. 1946, 1952 వరుస ఎన్నికలలో సతారా జిల్లా నుండి బొంబాయి శాసనసభకు ఎన్నికయ్యారు. అతను 3 ఏప్రిల్ 1962 నుండి 2 ఏప్రిల్ 1968 వరకు రాజ్యసభ సభ్యుడుగా చేసారు. తరువాత 1971 వరకు రైల్వే సర్వీస్ కమిషన్ ఛైర్మన్ గా వ్యవహరించారు. 2 అక్టోబర్ 1977 నుండి 27 ఫిబ్రవరి 1980 వరకు ఉత్తర ప్రదేశ్ రాష్ట్ర గవర్నర్‌ గా ఉన్నారు. తరిగి 28 ఫిబ్రవరి 1982 నుండి 14 జూన్ 1984 వరకు హర్యానా రాష్ట్ర గవర్నర్‌ గా సేవలందించారు.
రచనలు
ముడ్‌హౌస్ టు రాజ్‌భవన్ - గవర్నర్ ఆత్మకథ (1983)
మూలాలు
వర్గం:1909 జననాలు వర్గం:1992 మరణాలు వర్గం:మహారాష్ట్ర స్వాతంత్ర్య సమర యోధులు వర్గం:ఉత్తర ప్రదేశ్ గవర్నర్లు వర్గం:హర్యానా గవర్నర్లు
స్మృతి వెంకట్
స్మృతి వెంకట్‌ భారతదేశానికి చెందిన తమిళ సినిమా నటి. ఆమె మోడల్ గా ప్రారంభించి శ్రీ కుమారన్ జ్యువలరీ, కొన్రాడ్ అండ్ కళ్యాణ్ జ్యువలరీ లాంటి పలు యాడ్స్ లో నటించి 2015లో తమిళంలో విడుదలైన 'ఇంద్రు నేత్రు నాళై' సినిమా ద్వారా సినీరంగంలోకి అడుగుపెట్టింది.
బయటి లింకులు
వర్గం:తమిళ సినిమా నటీమణులు వర్గం:1994 జననాలు
మద్దిల గురుమూర్తి
గురుమూర్తి ఆంధ్రప్రదేశ్ రాష్ట్రానికి చెందిన రాజకీయ నాయకుడు. లోకసభ సభ్యుడు. 2021లో తిరుపతి లోకసభ నియోజకవర్గంకి జరిగిన ఉపఎన్నికలో లోకసభ సభ్యుడిగా గెలుపొందాడు.
జననం, విద్యాభాస్యం
డా. మద్దిల గురుమూర్తి 1985 జూన్ 22న చిత్తూరు జిల్లా, ఏర్పేడు మండలం, మన్నసముద్రం గ్రామంలో మునికృష్ణయ్య, రమణమ్మ దంపతులకు జన్మించాడు. ఆయనకు ఐదుగురు అక్క చెల్లెల్లు ఉన్నారు. ఐదో తరగతి వరకు మన్నసముద్రంలోని ప్రాథమిక పాఠశాలలో, ఆరు నుంచి 10వ తరగతి వరకు బండారుపల్లి జెడ్పీ ఉన్నత పాఠశాలలో చదివాడు. గురుమూర్తి ఇంటర్‌ తిరుపతిలో పూర్తి చేసి, స్విమ్స్‌లో ఫిజియోథెరిపీ కోర్స్ పూర్తి చేశాడు.
మూలాలు
వర్గం:చిత్తూరు జిల్లా నుండి ఎన్నికైన లోక్‌సభ సభ్యులు వర్గం:చిత్తూరు జిల్లా వ్యక్తులు వర్గం:1985 జననాలు
దుర్గా చరణ్ నాగ్
దుర్గా చరణ్ నాగ్ లేదా నాగమహాశయుడు (1846 - 1899) బెంగాల్ కు చెందిన ఆధ్యాత్మిక వేత్త. ఈయన ప్రస్తుతం బంగ్లాదేశ్ లో ఉన్న దియోభోగ్ అనే ఊర్లో జన్మించాడు. ఈయన రామకృష్ణ పరమహంస గృహస్థాశ్రమ శిష్యుల్లో ఒకడు. రామకృష్ణులు, స్వామి వివేకానంద ఈయనను పరిత్యాగానికి, భగవంతునిపై గల అపారమైన ప్రేమకు అసలైన ఉదాహరణగా అభివర్ణించారు. ఈయన భౌతిక సంపదలకు దూరంగా ఉంటూ భూమి మీద నివసించే ప్రతి ఒక్కరూ భగవంతుని స్వరూపాలని పరిపూర్ణంగా విశ్వసించాడు. బంగ్లాదేశ్ లోని ఆయన స్వస్థలంలో ఆయన పేరుమీదుగా ఒక సేవాసంస్థను కూడా నిర్వహిస్తున్నారు.
స్వామి వివేకానందకు ప్రత్యక్ష శిష్యుడైన శరత్ చంద్ర చక్రవర్తి ఈయన జీవిత చరిత్రను రాశాడు. అది కాకుండా రామకృష్ణులు, స్వామి వివేకానంద రచనలలో ఈయన గురించిన వివరాలు పొందుపరచబడి ఉన్నాయి.
జీవితం
దుర్గా చరణ్ నాగ్ 1846 లో అప్పటి తూర్పు బెంగాల్ లోని దియోభాగ్ అనే ఊర్లో దీనదయాళ్ నాగ్, త్రిపురసుందరి దేవి దంపతులకు జన్మించాడు. చిన్నతనంలోనే తల్లి మరణించడంతో దుర్గా చరణ్ అత్త భగవతి (తండ్రి అక్క) దగ్గర పెరిగాడు. ఈయన బాల్య విశేషాల గురించి పెద్దగా తెలియదు కానీ సత్ప్రవర్తనతో మెలుగుతూ, సౌమ్యుడిగా పేరు పొందాడు. అత్త అతనికి రామాయణ, మహాభారత పురాణాల్లో కథలు చెప్పేది. ఇవి ఆయన తర్వాతి జీవితాన్ని బాగా ప్రభావితం చేశాయి. ఎల్లప్పుడూ నిజాయితీగా, ధర్మనిష్టతో మెలిగేవాడు.
ఈయనకు చదువంటే పంచప్రాణాలు, కానీ ఆయన ఊర్లో బడి లేదు. నారాయణ్ గంజ్ జిల్లాలో మాతృభాషలోనే మూడో తరగతి దాకా చదివాడు. ఆపై అక్కడ ఇంక చదువు లేదు. తండ్రి అతన్ని చదువు కోసం కలకత్తా పంపాలనుకున్నాడు కానీ ఆయన ఆర్థిక స్థోమత అందుకు సహకరించలేదు. ఢాకాలో ఒక పాఠశాల ఉందని తెలుసుకుని పది మైళ్ళ పాటు కాలినడకనే అక్కడికి బయలు దేరాడు. అక్కడ 15 నెలల పాటు చదివాడు. తర్వాత కలకత్తాలో వైద్యశాస్త్రం చదివేందుకు వెళ్ళాడు.
వైవాహిక జీవితం, వైద్యవృత్తి
దుర్గా చరణ్ నాగ్ బెంగాల్లో అప్పటి ఆచారాల ప్రకారం 11 ఏళ్ళ వయసున్న ప్రసన్న కుమారిని వివాహం చేసుకున్నాడు. పెళ్ళయిన ఐదు నెలల తర్వాత కలకత్తాలోని కాంప్‌బెల్ స్కూల్ ఆఫ్ మెడిసిన్ లో చదవడానికి వెళ్ళాడు. కానీ అక్కడ ఆయన చదువు ఎక్కువ కాలం సాగలేదు. తర్వాత ఆయన డాక్టర్ బేహారీ లాల్ బాదురీ దగ్గర హోమియోపతీ నేర్చుకున్నాడు. ఇంతలోనే ఆయన మొదటి భార్య అతిసార వ్యాధితో మరణించింది. ఆయన ఆమెతో కలిసిఉన్నది పెద్దగా లేదు. ఆయన పేదవాళ్ళకు ఉచితంగా వైద్యం చేసేవాడు. అత్యంత క్లిష్టమైన కేసులకు కూడా వైద్యం చేసి విజయం సాధించాడు.
బ్రహ్మ సమాజానికి చెందిన సురేష్ దత్తా పరిచయంతో ఈయన జీవితం ముఖ్యమైన మలుపు తిరిగింది. ఇద్దరి నమ్మకాలు వేరైనా మంచి స్నేహితులుగా మెలిగేవారు.
మూలాలు
వర్గం:1846 జననాలు వర్గం:1899 మరణాలు వర్గం:ఆధ్యాత్మిక గురువులు వర్గం:రామకృష్ణ పరమహంస శిష్యులు
సింహాద్రిపురం మండలం
సింహాద్రిపురం మండలం, ఆంధ్ర ప్రదేశ్ రాష్ట్రములోని కడప జిల్లాకు చెందిన ఒక మండలం.
కాల్పెట్ట శాసనసభ నియోజకవర్గం
కాల్పెట్ట శాసనసభ నియోజకవర్గం కేరళ రాష్ట్రంలోని నియోజకవర్గాలలో ఒకటి. ఈ నియోజకవర్గం వాయనాడ్ జిల్లా, వాయనాడ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:కేరళ శాసనసభ నియోజకవర్గాలు
బండి పార్థసారథి రెడ్డి
బండి పార్థ‌సార‌థిరెడ్డి తెలంగాణ రాష్ట్రానికి చెందిన హెటిరో డ్ర‌గ్స్ వ్య‌వ‌స్థాప‌కుడు, రాజకీయ నాయకుడు. ఆయనను 2022 మే 18న టీఆర్ఎస్ పార్టీ తరపున రాజ్య‌స‌భ సభ్యుడిగా ఖరారు చేసింది.
జననం, విద్యాభాస్యం
బండి పార్థసారథి 1965లో తెలంగాణ రాష్ట్రం, ఖమ్మం జిల్లా,   వేంసూరు మండలం,  కందుకూరు గ్రామంలో జన్మించాడు. ఆయన సత్తుపల్లి జేవీఆర్‌ ప్రభుత్వ కళాశాలలో డిగ్రీ, హైదరాబాద్‌ ఉస్మానియా యూనివర్సిటీలో ఎంఎస్సీ ఆర్గానిక్‌ కెమిస్ట్రీ, తరువాత పీహెచ్‌డీ పూర్తి చేశాడు.
వృత్తి జీవితం
బండి పార్థసారథి డిగ్రీ పూర్తయ్యాక ఓ ప్రైవేటు కంపెనీలో పనిచేస్తూనే హెటిరో సంస్థను స్థాపించి దాదాపు 10వేల మందికి ఉపాధి కల్పించి ఆ సంస్థను నిలబెట్టారు. విద్యాసంస్థలు స్థాపించి విద్యావేత్తగానూ ఎదిగాడు.
రాజకీయ జీవితం
బండి పార్థసారథి వైద్యం, విద్య రంగాల్లో ఆయన అందిస్తున్న సేవలకు గుర్తింపుగా 2019లో టీటీడీ ధర్మకర్తలి మండలి సభ్యుడిగా నియమితుడై, ఆ తరువాత 2022 మే 18న టీఆర్ఎస్ పార్టీ తరపున ఆయనను రాజ్య‌స‌భ సభ్యుడిగా ఖరారు చేసింది.
శీను వాసంతి లక్ష్మి
శీను వాసంతి లక్ష్మి 2004 లో ఆర్. పి. పట్నాయక్ హీరోగా వచ్చిన ప్రయోగాత్మక చిత్రం. ఈ సినిమాకు ఆది మూలం వాసంతియుం లక్ష్మియుం పిన్నే నిజానుం అనే మలయాళ సినిమా. ఇదే సినిమా తమిళంలో కూడా విక్రం హీరోగా కాశీ అనే పేరుతో రీమేక్ చేయబడింది. ఈ సినిమాలో కథా నాయకుడు అంధుడైన ఓ గాయకుడు.
కథ
చుట్టూరా కొండలు, పచ్చదనం, సెలయేళ్ళ మధ్య ఓ అందమైన పల్లెటూరు. నది ఒడ్డునే ఓ గుడిసె. అందులో శీను (ఆర్. పి. పట్నాయక్), తండ్రి (నూతన్ ప్రసాద్), తల్లి, చెల్లెలు వాసంతి (ప్రియ) తో కలిసి నివసిస్తుంటాడు. శీను పుట్టుకతోనే అంధుడు. కానీ అతనికి అద్భుతమైన గాత్రం ఉంటుంది. వీధుల్లో, రోడ్డు పక్కన పాటలు పాడుకుంటూ తన కుటుంబాన్ని పోషిస్తుంటాడు. తండ్రి మాత్రం అతని అంధత్వాన్ని ఎప్పుడూ హేళన చేస్తుంటాడు. వాళ్ళ ఇంటి పక్కనే మాటలు రాని ఓ అమ్మాయి లక్ష్మి (నవనీత్ కౌర్) శీనును ఆరాధిస్తుంటుంది.
గ్రామంలో పెద్ద మనిషి అయిన అప్పలనాయుడు (ప్రకాష్ రాజ్), ఓ మంత్రి కొడుకును, అతని భార్యను వెంటబెట్టుకుని ఆటవిడుపు కోసం ఆ గ్రామానికి వస్తాడు. అప్పల నాయుడంటే ఆ గ్రామంలో శీనుతో సహా అందరికీ మంచి గౌరవం ఉంటుంది. శీను తల్లి కూడా వాళ్ళ భవంతిలోనే పనిమనిషిగా ఉంటుంది. అప్పలనాయుడు సాయంతో శీను ఓ కంటి వైద్యుణ్ణి కలిసి తనకు ఓ దాత, ధనం సమకూరితే తనకు చూపు వస్తుందని తెలుసుకుంటాడు. అప్పలనాయుడు శస్త్రచికిత్సకు కావలసిన ధనసహాయం చేయడానికి ముందుకు వస్తాడు. లక్ష్మి తన అమాయకత్వంతో తన ఒక కంటిని దానం చేయడానికి సిద్ధ పడుతుంది.
ఓ రోజు అప్పల నాయుడు, మంత్రి కొడుకు వాసంతి, లక్ష్మిని చూసి తమ భవనంలోకి పిలిచి వారిమీద అత్యాచారం చేస్తారు. కానీ వారు ఆ విషయం బయటికి చెబితే శీను ఆపరేషన్ ఆగిపోతుందని ఎవరికీ చెప్పరు. శీను కోసం జరిగిందంతా మరిచిపోయి మామూలుగా ఉండటానికి ప్రయత్నిస్తుంటారు. ఇది అవకాశంగా తీసుకున్న నాయుడు, మంత్రి కొడుకు వారిని మళ్ళీ బంగళాకు రమ్మని ఒత్తిడి చేస్తుంటారు. ఈ విషయాలేమీ తెలియని శీను నాయుడిని గుడ్డిగా నమ్ముతూ తన చెల్లెలి పెళ్ళి కూడా నిర్ణయిస్తాడు. చివరికి శీను అప్పలనాయుడు మోసాన్ని తెలుసుకుంటాడా, తెలుసుకుని ఏం చేస్తాడన్నది మిగతా కథ.
బయటి లింకులు
వర్గం:తెలుగు ప్రేమకథ చిత్రాలు వర్గం:ఆర్. పి. పట్నాయక్ సినిమాలు వర్గం:ప్రకాష్ రాజ్ నటించిన చిత్రాలు వర్గం:నూతన్ ప్రసాద్ నటించిన చిత్రాలు వర్గం:2004 తెలుగు సినిమాలు
హరికథ (సినిమా)
కుటుంబ, ప్రేమకథా చిత్రంగా 2022లో తెరకెక్కనున్న సినిమా హరికథ. అనుదీప్ రెడ్డి దర్శకత్వంలో కిరణ్, రంజిత్, సజ్జన్, అఖిల రామ్, లావణ్య రెడ్డి, కీర్తి ప్రధాన పాత్రలుగా నటించారు.
సినిమా ఫస్ట్ లుక్
ఐరావత సినీ కలర్స్ బ్యానర్ పై రంజిత్ కుమార్ గౌడ్, వివేకానంద, రఘు, కవిత సంయుక్తంగా ఈ సినిమాను నిర్మించగా అనుదీప్ రెడ్డి దర్శకత్వం వహించాడు. ఫ్యామిలీ ఎంటర్ టైనర్ గా తెరకెక్కుతున్న ఈ సినిమా ఫస్ట్ లుక్ పోస్టర్ ను సినిమాటోగ్రఫీ మినిస్టర్ తలసాని శ్రీనివాస్ యాదవ్ విడుదల చేసాడు. ఈ చిత్రానికి కెమెరామెన్ గా మస్తాన్ షరీఫ్ వ్యవహరించగా బొంతల నాగేశ్వర్ రెడ్డి ఎడిటింగ్ బాధ్యతలు నిర్వర్తించాడు. మహావీర్ సంగీతం సమకూర్చాడు.
అభిప్రాయాలు
చిత్ర దర్శకుడు అనుదీప్ రెడ్డి ''హరికథ సినిమా వినూత్నమైన సినిమా. అన్ని వర్గాలకు నచ్చే కుటుంబ, ప్రేమ కథా చిత్రం. ఎక్కడా రాజీ పడకుండా అందరికీ నచ్చేలా తీర్చిదిద్దిన సినిమా ఇది'' అని సినిమా పై తన అభిప్రాయాన్ని తెలియజేశాడు.
మూలాలు
వర్గం:తెలుగు సినిమాలు వర్గం:సినిమాలు
పరాగ్ అగర్వాల్
పరాగ్ అగర్వాల్  ఇప్పుడు ఈ పేరు ప్రపంచమంతా తెలుసు.జాక్ డోర్సీ స్థానంలో ట్విట్టర్ సీఈవో గా నియమితులైన ఆయన గురించే చర్చ  సాగుతోంది.భారత్‌లోని ముంబైలో పుట్టి అమెరికాకు వెళ్లిన ఆయన ట్విట్టర్‌లో ఇంజినీర్‌గా చేరిన  పది సంవత్సరాల కాలంలోనే సీఈవో స్థాయికి చేరుకున్నారు.ఇప్పటికే ప్రతిష్ఠాత్మక టెక్ దిగ్గజ సంస్థలు గూగుల్ (సుందర్ పిచాయ్), ఐబీఎం (అరవింద్ కృష్ణ), మైక్రోసాఫ్ట్ (సత్య నాదెళ్ల), అడోబ్ (శాంతనూ నారాయణ్)లకు భారత వ్యక్తులు అధిపతులుగా ఉండగా ఇప్పుడు పరాగ్ అగర్వాల్ వారి సరసన చేరాడు.ప్రపంచ ప్రముఖ సంస్థల్లో ఒకటైన ట్విట్టర్  సీఈవో స్థానాన్ని దక్కించుకున్నారు.భారత ప్రతిభను మరోసారి ప్రపంచానికి చాటారు.
జీవిత విశేషాలు
పరాగ్ అగర్వాల్ భారత్‌లోని ముంబైలో 1984 వ సంవత్సరం లో జన్మించారు.ఆయన తండ్రి అటామిక్ ఎనర్జీ శాఖలో సీనియర్ ఆఫీసర్ గా పని చేశారు.ఆయన తల్లి స్టూల్ టీచర్ గా రిటైర్ అయ్యారు.పరాగ్ స్కూల్ విద్య అంతా అటామిక్ ఎనర్జీ సెంట్రల్ పాఠశాలలో సాగింది.ఇండియన్ ఇనిస్టిట్యూట్ ఆఫ్ టెక్నాలజీ (ఐఐటీ) బాంబే నుంచి 2015లో కంప్యూటర్ సైన్స్ గ్రాడ్యుయేషన్ పూర్తి చేసుకున్నాడు.అనంతరం అమెరికా వెళ్లారు.అక్కడ కాలిఫోర్నియాలోని స్టాండ్‌ఫోర్డ్ యూనివర్సిటీలో కంప్యూటర్ సైన్స్‌లో పీహెచ్‌డీ చేసి డాక్టరేట్ పట్టా అందుకున్నారు.
వృత్తి జీవితం
మైక్రోసాఫ్ట్, ఏటీ అండ్ టీ, యాహూ సంస్థల్లో తొలుత పని చేశారు.ఆ మూడు సంస్థల్లోనూ మంచి పేరు సంపాదించారు.ఎక్కువగా పరిశోధన విభాగాల్లోనే పని చేయడం ఆయనకు కలిసి వచ్చింది.2011లో పరాగ్ అగర్వాల్ ట్విట్టర్‌లో చేరారు.మొదట్లో ఆయన ప్రకటనలకు సంబంధించిన ప్రొడక్టులు, ఆర్టిఫిషియల్ ఇంటిజెన్స్ పై పని చేశారు.సంస్థ తొలి డిస్టిన్‌గ్యూష్డ్ ఇంజినీర్ (Distinguished Engineer) కూడా ఆయనే కావడం విశేషం.పరాగ్ ప్రతిభకు మెచ్చి 2017లో చీఫ్ టెక్నాలజీ ఆఫీసర్ (సీటీవో) గా నియమించింది ట్విట్టర్.2016, 2017లో ట్విట్టర్ వేగంగా అభివృద్ధి చెందడంలో,యూజర్లు గణనీయంగా పెరగడంలో పరాగ్ కృషి ఎంతో ఉందని ట్విట్టర్ వెల్లడించింది.ఈ క్రమంలో ఆయనను చీఫ్ టెక్నాలజీ ఆఫీసర్ గా నియమించింది.
జీత భత్యాలు
జాక్ డోర్సే సీఈవో పదవికి రాజీనామా చేయడంతో పరాగ్ అగర్వాల్ ఆ బాధ్యతలనుతీసుకున్నారు.పరాగ్ జీతానికి సంబంధించిన వివరాలను యూఎస్ సెక్యూరిటీస్ అండ్ ఎక్స్ఛేంజ్ కమిషన్ కు ట్విట్టర్ తెలిపింది.ఏడాదికి 1 మిలియన్ డాలర్ల (రూ. 7.5 కోట్లకు పైగా) వేతనాన్ని ఆయన పొందుతారని  దీంతో పాటు 1.25 మిలియన్ డాలర్ల (రూ. 94 కోట్లు) విలువైన షేర్లను కూడా పొందుతారని తెలిపింది.
ట్విట్టర్ సీఈవో
నవంబర్ 29, 2021న ట్విట్టర్ సీఈవో పదవికి జాక్ డోర్సీ రాజీనామా చేయడంతో ఆ స్థానంలో పరాగ్ అగర్వాల్ నియమితులయ్యారు.దీంతో దిగ్గజ టెక్ సంస్థకు సీఈవోగా నియమితుడైన అతి పిన్నవయస్కుడిగా పరాగ్ అగర్వాల్ నిలిచారు.మార్క్ జుకర్ బర్గ్ కూడా సరిగ్గా 37ఏళ్ల వయసులోనే ఫేస్‌బుక్ సీఈవో గా బాధ్యతలు తీసుకున్నారు.
మూలాలు
వర్గం:ట్విట్టర్ ఖాతాదారులు వర్గం:ట్విట్టర్ సీఈవో స్ వర్గం:1984 జననాలు వర్గం:టెక్ దిగ్గజాలు
ఓహో పావురమా
ఓహో పావురమా! 1945 నాటి స్వర్గసీమ సినిమాలోని పాట. ఈ పాటను బాలాంత్రపు రజనీకాంత రావు రాసి, స్వరపరిచాడు. భానుమతి ఆలపించి, అభినయించింది. కథానాయకుడిని కవ్వించే సందర్బంలోని ఈ పాట ఆనాటి ప్రేక్షకుల్లో సంచలనం సృష్టించడమే కాదు సుదీర్ఘ కాలం క్లాసిక్‌గా నిలిచింది. సంగీతపరంగానూ, భానుమతి గానం వల్ల పాట చిరకాలం ప్రేక్షకాభిమానం చూరగొంది.
పాట
ఓ ఒహోహో ఒహోహో ఒహోహో హోహోహో పావురమా వెరపేలే, పావురమా!
తరుణ యౌవనము పొంగి పొరలు నా వలపు కౌగిలిని ఓలలాడ రావే
తనకు తానై వలచి పిలిచే తన్వి మోహమని చుల్కన సేయకుమా.
సందర్భం, చిత్రీకరణ
thumb|స్వర్గసీమ సినిమాలో భానుమతి స్వర్గసీమ సినిమాలో భానుమతి నెగెటివ్ ఛాయలున్న వ్యాంప్ పాత్ర పోషించింది. ఈ పాత్ర ఏదో రాసుకుంటూన్న నాయకుడిని కవ్వించే సందర్భంలో ఓహో పావురమా పాట వస్తుంది. ఆనాటి సంప్రదాయ ధోరణులకు విరుద్ధంగా ఈ పాటలో భానుమతి స్లీవ్‌లెస్ జాకెట్ వేసుకుని, కవ్విస్తూ చేసిన నటన ప్రేక్షకుల్లో సంచలనం సృష్టించింది.
స్వరకల్పన, గానం
స్వర్గసీమ సినిమాకి చిత్ర కథానాయకుడు, సంగీత దర్శకుడు చిత్తూరు నాగయ్య. కానీ దర్శకుడు బి. ఎన్. రెడ్డి ఈ పాటను బాలాంత్రపు రజనీకాంత రావుతో రాయించి, అతనితోనే స్వరకల్పన చేయించాడు. ఆనాటికి ప్లేబాక్ పద్ధతి ఇంకా అమలులోకి రాలేదు. నటులు సాధారణంగా గాయకులు అయివుండేవారు. అలా ఈ పాటను నటించిన భానుమతి ఆలపించింది.
ప్రాచుర్యం
ఓహోహో పావురమా పాట చాలా ప్రజాదరణ పొందింది. సినిమా విడుదలైన ఎన్నో దశాబ్దాల తర్వాత కూడా ఈ పాట క్లాసిక్‌గా పేరుతెచ్చుకుని నిలబడింది. అయితే ఇది క్లాసిక్‌గా నిలవడానికి కారణం బాలాంత్రపు రజనీకాంతరావు అందించిన "రమ్యమైన బాణీ", భానుమతి గానం తప్ప "సాహిత్యపరంగా చెప్పుకోదగ్గ గొప్పదనం లేదు" అని తెలుగు సినీగేయకవుల చరిత్ర కర్త డాక్టర్ పైడిపాల వ్యాఖ్యానించాడు.
మూలాలు
వర్గం:తెలుగు సినిమా పాటలు
ఊర్మిళ పవార్
thumb|Urmila pawar @ Savitribai Phule Pune University ఉర్మిల పవార్ (జననం 1945) ఒక భారతీయ రచయిత్రి. ఆమె మరాఠి భాషలో రచనలు చేస్తుంది. ధర్మరాజన్ ప్రకారం తాను రచయిత్రిగా, స్త్రీ గా, దళిత స్త్రీగా ఎదుర్కొన్న ఇబ్బందులు, అనుభవాలు తన రచనలలో ప్రతిబింబుస్తుంటాయి.
జీవిత చరిత్ర
భారత దేశ౦ లో మహారాష్ట్ర లోని బోంబే ప్రెసిడెన్సీ రత్నగిరి జిల్లాలో పవార్ జన్మించింది. ఆమె కుటుంబం సాంప్రదాయంగా వెదురు బుట్టలను అల్లే సముదాయానికి చెందినది. బాల్యంలోనే తన తండ్రిని కోల్పోయింది. తన ముగ్గురు చెల్లెళ్ళు, ముగ్గురు తమ్ముళ్ళను పోషించడాడినికి తన తల్లి   బతుకంతా యుద్ధమే చేసింది. పుట్టింది దళిత కుటుంబం అయినా తన పూర్వీకుల వృత్తి మేదరిపని. తల్లి త్యాగం, వ్యవస్థ చేసిన కుల గాయాలు ఆమెను దేశం గర్వించదగిన రచయిత్రినీ, చరిత్రకారిణిని, స్త్రీవాదిని చేశాయి. ఏ తరగతి గదులు ఆమెను 'అంటరానిది, మురికిది' అని ముద్రవేశాయో, ఏ తరగతి గదులు ఆమెను అవమాన పరిచాయో, అవే తరగతి గదుల్లో ఆమె బతుకు పాఠాలు బడి పారాలు అయ్యాయి. తన అసలు పేరు విమల. సహచరుడు అంబేద్కర్ ఆలోచనపరుడూ అయిన హరిశ్చంద్రతో పెళ్లి తర్వాత విమల ఊర్మిళ పవార్ అయ్యింది. ఉర్మిళది అల్లిక సంస్కృతి. ఒక వైపు వాళ్ళ అమ్మ తన జీవిక కోసం బుట్టలు అల్లడం ఇంకో వైపు ఊర్మిళ తన నడిచి వచ్చిన కష్టాలు, నష్టాలు అల్లుకుంటూ ఒక రూపం ఇవ్వడం, ఇద్దరూ ఏకకాలంలో చరిత్ర నిర్మిస్తూ ఉన్నారు.
తను మహారాష్ట్ర ప్రభుత్వ ప్రజా పనుల విభాగంలో ఉద్యగిగా విరమించారు. మహారాష్ట్ర సాహిత్య పరిషద్ చె ఇవ్వబడిన లక్ష్మిబాయ్ థిలక్ పురస్కారాన్ని తను వ్రసిన "ఆయ్ధన్" ఆత్మకథ కొరకు అందుకున్నరు. డా. బి.అర్.ఆంబేత్కర్ 1956 లో బౌద్ద మతం లోనికి మర్చిన అనంతరం తను కూదా తన సముదయం లోని ఇతర సభ్యుల వలే బౌద్ధమతం లోకి మార్చ బడ్దారు.
మహాద్ సత్యాగ్రహా మరి అంతర్ భొజనం
తన యొక్క ఆత్మకత "ఆయిధన్"లో అంబెద్కర్ చె నిర్వహింప బడిన మహద్ సత్యగ్రహ లో గాని సవర్కర్ చె నిర్వహింపబడిన అంతర భోజనాలలో గాని తన తండ్రి పాల్గొన లేదని తను ప్రస్తావించింది.
==ఆయధన్(నా జీవిత నేత: ఒక దళిత స్త్రీ జ్ఞాపకాలు) == తను వ్రాసిన ఆత్మకథ "ఆయిధన్"ను ఆ౦గ్లభాష లొనికి "ద వీవ్ ఆఫ్ మై లైఫ్" : అ దళిత్ ఉమెన్ మెమొఇర్స్ అని తర్జుమా చెయబదినది. ఆంగ్లము లోనికి తర్జుమా చేయబదిన ముందు మాటలో వందన సొనాల్కర్ ఈ పుస్తకం యొక్క టైటిల్ 'నెత' అన్నది పవర్ వ్రాత టెక్నిక్ లోని రూపకంగా వాడబదినది అని పేర్కొన్నరు. తన కుతుంబం లోని ఇతర సభ్యుల యొక్క, తన భర్త కుతుంబము, పొరుగు వారి, క్లాస్మేట్ల జీవితాలను ఒక కథనంగా అల్లి, వాటి ద్వారా క్రమంగా అనుధిన దళితుల జీవితాల లోని వెర్వెరు అంశాలను భహిర్గతం చేసినట్టుగా చెప్పబదినది. అనేక మైన మార్గాలలో ఉద్యమంగా వారు నలిగిన విధానాన్ని చూపుతుంది.
మూలాలు
వర్గం:భారతీయ రచయిత్రులు వర్గం:మహారాష్ట్ర వ్యక్తులు వర్గం:1945 జననాలు